經數: 一八八七

經名: 法界圖記叢髓錄卷上之一

頁數: 七二一

上	欄

種海. 第二會中不言三別. 而但總云佛刹不

可思議也. 依於此印. 若是上根直入證分. 若

是中根眞性下敎分之中而能得入. 若是下

根於後行者下修行方便之中方始得入也.

表訓眞定等十餘德從和尙所學此印時. 問

云. 不動吾身卽是法身自體之義云何得見.

於是和尙卽以四句偈子而答之云. 諸緣根

本我. 一切法源心. 語言大要宗. 眞實善知識.

仍云. 汝等當善用心耳. 表訓德作五觀釋. 一

實相觀. 二無住觀. 三性起觀. 四緣起觀. 五

因緣觀也. 初觀者法源心與大要宗也. 後四

觀者根本我也. 因說頌曰. 我是諸緣所成法

諸緣以我得成緣. 是因緣觀. 以緣成我我無

體. 以我成緣緣無性. 是緣起觀諸法有無元

來一. 有無諸法本無二. 是性起觀. 有時非有

還同無. 無時非無還同有. 是無住觀. 諸法本

來不移動. 能觀之心亦不起. 是實相觀作此

五觀以呈和尙. 和尙曰. 是也. 以此五觀准三

十句. 則證分四句實相觀. 次十四句無住觀.

次四句性起觀緣起觀. 後諸句緣起觀因緣

觀也. 眞定德作三門釋. 一理事具德門. 二事

融現理門. 三修行增長門. 於此三門表訓德.

加不動建立門爲四門也. 以此准三十句者.

證分四句不動建立門. 次十四句理事具德

及事融現理門. 後諸句修行增長門也. 謂十

四句中初四句理事具德門. 此中初一句無

住體故理. 次一句無住相故事. 後二句無住

用也. 具德者. 眞性理中具六道因果小乘因

果乃至圓敎因果等普賢二十二位. 二十二

中	欄

位中具眞性體故也. 後十句則事融現理門

也. 謂一塵鎔融含十方之道理現前故也. 修

行增長門者. 若分配諸句. 雖屬利他四句. 然

此中意始從證分或徵或釋. 令知自身卽是

法性耳. 又以四滿義科. 則證分四句行實滿

義. 眞性甚深下證滿義. 初發心時下法滿義.

是故行者下人滿義此辭. 亦是訓德之義. 上

元元年在皇福寺說也. 行滿者. 但行滿則是

證分故. 證滿者. 爲是證分滿足之法方得一

中一切一卽一切等無□自在故. 法滿者. 初

發心時便成正覺者以法滿足方得成故. 人

滿者. 不動凡身卽滿足佛故. 如此印中以此

四義科. 文亦於一部大經之中以此四義科

也. 謂行滿者一部始終只是十佛內證也. 證

滿者一部始終一多大小無障□義也. 法滿

者一部始終唯初發心卽滿足法成正覺義

也. 人滿者一部始終卽此凡身是自體佛義

也. 印則分配諸句. 經則亦通配始終自在科

也

十句章云. 十隔越科文成義自在者. 欲成

初會義. 若餘諸會處法文句等在於此初

自在能成. 如初會義餘亦爾. 准之.  其相云

何. 若問初會名何耶. 答是□利天會. 若問

說何法. 答是十住法如是言說不違能成

義. 何以故. 初會論時爲諸會本故. 能攝

諸會. 如初會餘會亦爾. 隨約是本能攝前

後也

法性圓融(至)非餘境. 法記云. 何者是法. 借

因分詮. 若强指者. 汝身心是. 何是性. 卽圓融

下	欄

是也. 云何圓融. 無二相故. 一故無二. 二而無

二耶. 非是一故無二. 卽其二相直云無二何

是諸法. 法性是也. 何故不動圓融故. 何故本

來寂. 無二相故. 本來寂處可得名耶. 不可名

目. 以無名故. 何故無名. 以無相故. 何故無

相. 絶一切故. 若爾此中修證亦絶耶. 絶也. 實

無修證耶. 實無也然而聖亦修證. 要須修證.

如何修證. 若可誨者是敎分故. 唯大文夫善

用心處非餘境也. 此證分中一切諸法具耶

闕耶. 具也. 若爾亦具遍計非法耶. 何得具耶.

爾則闕耶. 何得闕耶. 謂無有一物非普法故.

何得具耶. 不動遍計非法卽滿足法. 何得闕

耶. 故儼師云. 一乘中何法缺. 非法缺. 何法

不缺. 非法不缺也

眞記云. 法性者. 微塵法性. 須彌山法性. 一尺

法性. 五尺法性. 若約今日五尺法性論者. 微

塵法性須彌山法性等. 不動自位稱成五尺.

不增小位不減大位而能成也. 圓融者. 微塵

法滿五尺. 須彌山法契五尺故也. 無二相者.

指前法也. 不動者. 指前性也. 性者無住法性

也. 故此和尙云. 約今日五尺身之不動爲無

住也. 本來寂者. 指前無二相也. 只是五尺法

性側無餘物故. 云本來寂也. 無名無相絶一

切者. 如上初初不見名相處也. 證智所知非

餘境者. 唯佛與佛乃可能知故也

古記云. 表訓德問相和尙言. 云何無住. 和

尙曰. 卽我凡夫五央身稱於三際而不動

者是無住也. 問若約三際分之則多種五

經數: 一八八七

經名: 法界圖記叢髓錄卷上之一

頁數: 七二二

上	欄

尺耶. 和尙云. 以是緣之五尺故. 須一卽一

須多卽多也. 問若稱三際而不動者卽有

住耶. 和尙曰. 若不見五尺住處. 將來有住

無住我當說也. 又月瑜寺會神琳德云. 昔

相元師問眞定師也. 無住故無住耶. 有住

而無住耶. 答二□不是. 問若爾云何無住

耶. 答唯是令住故云無住耳. 問無住令住

耶. 有住令住耶. 答亦□不是已上. 此則問

雖堪問不堪答. 答雖堪答不堪問處也. 若

假言者非如有爲法刹那不住故云無住.

非如無爲法三際不住故云無住也. 又林

德說法之時. 大雲法師君白言. 緣起分說

法如是. 證分說法云何. 林德[&FFFF]#然有頃云.

答之已了也. 雲法師君未會. 林德云. 君之

起此問時. 所坐之床及一切法界諸法同

時發問者是耳. 但君問而餘一切法不起

問者非也. 法師君白六. 法界咽喉無盡舌

端同時發問者緣起分之問乎. 林德云. 三

世間法同時發問者證分之問. 稱於默然

不動者證分之說. 三世間法各住自位本

來不動者證分之聞也

眞性其深至隨緣成. 法記云. 上證分中指其

身心直示法性由無名相機難得入故. 以法

性轉名眞性令其習也. 比如盲人欲學織錦.

匠者敎云. 當集具來. 而彼盲人執草繩來. 如

是證分絶一切故. 唯證所知. 然以八識妄心

而欲證入故. 於此人不能直指證分之處. 乃

下一步假作眞性之名以示之也. 甚深者. 入

眞性之門. 謂花藏世界之甚深與彌勒樓閣

中	欄

之甚深也. 花藏世界甚深者. 以一一塵中見

法界故. 是故約一微塵心其內外□不可得.

彌勒樓閣甚深者. 謂彌勒迪指開樓閣門. 善

財入已頓見三世自身及法與諸善友故也.

極微妙者中道也. 非謂離二邊故以爲中道.

卽約諸邊云中道也. 不守自性等者. 由自無

性. 以他爲性. 由他無性. 以自爲性. 故云不守

自性隨緣成也

眞記云. 問眞性與上法性何別. 答有云別也.

謂法性則通眞妄取圓融. 又通情非情也. 此

則唯是眞而又唯有情門. 以下釋眞性段

約衆生十二支故也. 然而今約實云. 眞性卽

是法性也. 所謂眞性之體甚深微妙者. 但以

不存自性攬諸緣成故也. 若約三乘論者. 自

性淸淨心隨無明之風緣成差別萬法也. 若

自一乘義. 則以緣前無法故. 非先有眞生而

隨緣成. 且吾今日或爲水用或爲石用. 緣中

法界諸法無遺頓起故也. 如是法中而有水

名水相. 石名石相等. 故不無名相. 而此名相

卽無名相. 是故且約衆生一無明支. 歷十番

觀. 則不動無明名相卽甚深法無所取捨. 故

云微妙. 是故不動名相卽成無側名相. 若約

善賢證. 則不動無側名相卽正離名絶相. 若

約十佛證. 則初初不見名相等也. 如無明支

旣爾. 乃至老死支皆亦如是. 是故經云. 一切

諸如來無有說佛法. 隨其所應化而爲演說

法. 無有說者證分說則敎分

道身章云. 若定自古則緣起有性不得自

在. 所謂緣起者無性. 無性者無住. 無住者

下	欄

不偏於一. 不偏於一者無所不當. 問如是

等理豈不自古. 答三乘中先置一法此法

隨緣. 一乘不爾. 緣卽是法. 緣外無隨緣之

法. 旣云自古. 卽知是今緣起故爾. 若定住

古又定住今非緣起. 故可云緣起法以無

性爲眞性矣

大記云. 訓德意則眞者無住本法也. 性者本

分種也. 本分種者. 若指文處初會果地玉海

也. 以此五海爲本識體. 約此本識. 後諸會中

或云種性. 或云行業. 或云願善決定等也. 謂

若上根人直依證分得自身心正卽法性. 然

此證處絶名相. 故中下之人未能信得. 故說

五海是汝本識之源. 由是前機得自身心卽

是法性. 是故依此眞性方始建立本識義. 故

於諸敎中或說具分賴耶. 或說一分生滅賴

耶等. 唯普賢機得自本識是五海之源. 故云

十佛普賢大人境. 問眞性旣如是甚深微妙.

於何義中分二十二位耶. 答以不守自性故.

隨我所須地獄乃至佛果等緣成二十二位

也. 如是二十二位以普字印. 印則皆普賢自

體故. 第三重海印正是普賢大人之境也

崇業師觀釋中. 釋明難品心性是一之文

云. 藏師約寄位釋故立遮救重難. 儼師直

約一乘種種心濕過海義釋. 故云心以無

分別爲一性. 云何能成種種事耶. 此問意

者. 前光明覺品中佛之智光稱周法界現

只一佛智也. 所以其中列六道因果及小

乘因果乃至圓敎因果等普賢二十二位

者. 以一乘中普賢爲敎分之軌. 十佛爲證

經數: 一八八七

經名: 法界圖記叢髓錄卷上之一

頁數: 七二三

上	欄

分之軌故也. 是故欲示敎分之軌故列之

耳. 欲得佛智. 若除一物必不得全法界之

智. 是故要以六道因果小乘因果等爲普

賢阿含位. 融鍊其心得成一佛智. 故以佛

智爲普賢證也. 因此問云. 佛智是一. 云何

能生六道乃至佛等種種身心果報等耶.

故經答云. 諸法不自在心實不可得. 是故

一切法二俱不相知. 眼耳鼻舌身心意諸

情根. 因此轉衆苦. 而實無所轉. 法性無所

轉示現故. 於彼無示現示現無所有. 釋曰

諸法者通於一性及種種果也. 謂一無自故

以種種爲一. 種種無自故以一爲種種也.

是故善惡趣中種種身心皆不相知自位不

動. 故云不自在也. 是故儼師云. 無分別不

住故. 能成衆事也(已上). 不自在者不住義.

不住義者不動義. 疏云. 作無主故者. 若其

身心有主宰而造諸業者. 受種種果. 若身

心無主而造業者. 如虛空動作故不受種

種果也. 然而從虛空之因生虛空之果故.

因果之義亦不□也. 疏云. 文云不相知者.

非謂情知. 今言知者. 力性作也. 者力則塵

數緣力是中門也. 性則無住法性是卽門

也. 作者不思議作是中卽門之果也. 一切

諸法要具中卽方有所作也. 非是有自性

法去來之義. 故云中門者虛空建立門. 卽

門者虛空動作門也. 故儼師云. 緣者無側

義. 無側者力性作也. 昔林德云. 明難一

心海者過於濕. 起信一心海者留於濕也.

若立在濕留海中答者. 義有所□. 若立在

中	欄

濕過海中答者. 義無所□也. 質應大德在

大白山智悟師藪結夏之次. 得大經中法

性無所轉文. 及孔目中性種性本有習種

性修生者非佛法所樂. 乃至云法性外有修

生起者緣起可增失等文. 呈於林德云. 此

是濕過海之證耶. 林德曰. 是也. 解云. 緣起

可增失者. 若謂所證之理從古而有. 能證

之智今適始起者. 則以智證理之際望其

未證之時. 有增勝義. 故云緣起可增之失

也. 智是緣起也. 此中約眼耳等爲法性也.

問何故上云由眼耳等故衆苦轉也. 而次

復云是法性故無所轉耶. 答不知一切法

是普賢身故. 此眼耳等對善惡境起諸業

果轉衆苦也. 今知一切是普賢身. 故眼耳

等物正卽法性無所轉也. 若眼耳等非法

性者. 緣起可增失也. 問何知是普賢身耶.

答經中普賢云. 得此究竟三世平等淸淨

法身. 復得淸淨無上色身. 則何有一物非

普賢耶. 問此普賢身如何見耶. 答經云. 普

賢身相如虛空. 依眞而住. 非國土. 如是見

也. 又何者吾身虛空是也. 何者虛空. 吾身

是也. 以無側故. 又六道卽是虛空. 虛空卽

是六道也. 頌曰. 虛空法界爲身心. 行住坐

臥念相續. 所見諸物亦身心. 念念相續無

絶已. 空三印文云. 心性者三種世間爲濕

過海心. 依海起波. 二波波皆三世間. 故是

濕過海心. 依海起波則海因波果. 依波起

海則波因海果. 同時互爲因果也. 此是大

緣起□俗諦大法

下	欄

一中一切(至)多卽一. 法記云. 問何故不守自

性隨緣成之次明此句耶. 答凡緣起法二無別

自性. 互相以他而爲自性. 方能隨緣無側而

起. 故不守自性之次明一中一切等義也. 問

若緣起法隨起無側者. 唯是緣前無法之義

耶. 答就緣論之. 緣前無法. 就性論之. 緣前

有法. 何者. 就緣論時. 現於今日緣中之五尺

是緣起本法無側而立. 故緣以前無一法也.

就性論時. 本有性起法體也

眞記云. 一中一切等二句重現緣起體之隨

緣成義令明了也. 初一句因果道理門. 謂得

一而定得十. 得十定得一. 得因而卽得果. 得

果卽得因也. 十緣是因. 所成之一是果. 此因

果者卽一時中二位不動. 故云因果道理門.

次一句德用自在門. 謂此卽彼彼卽此. 無□

無側. 故云德用自在門及位動門也. 問前是

中門故有力無力門. 此是卽門故有體無體門

何云用耶. 答此則因緣當體卽因卽果之義

名爲用耳. 非力用之用. 問一中一切者. 十緣

是因. 所成之一是果. 然則合能所成爲十一

耶. 答於一緣中約望他之義爲能成因. 絶待

之義爲所成果. 然此二義無二故非十一也

大記云. 一中一切下欲現大緣起中因果道

理及德用自在之義. 故有此二句也. 崇業師

云. 三乘亦有此義也. 謂若初敎賴耶識中三

性種子與本識體同無記性故也. 解云. 本識

體中薰成之義是體門. 又德用自在義也. 三

性種子隨能薰別者是力門. 因果道理義也.

若熟敎中如來藏體是德用自在之義. 若生

經數: 一八八七

經名: 法界圖記叢髓錄卷上之一

頁數: 七二四

上	欄

若滅者以是用故因果道理之義也. 若一乘

中隨法辨因故. 十普法中隨擧一法具體具

用. 體則德用自在. 用則因果道理也

道身章云. 問西風波非東風波. 東風波非

西風波. 但約二波之水體不二義得言卽

門. 則約二波不得卽門. 若爾但約此事彼

事理體無二得言卽門. 何得二事不除論

相卽門耶. 答若放二風水無二波. 旣無二

波. 以何卽何乎. 旣以此卽波. 故可知不除

二波論相卽耳. 非約理體論相卽矣. 此中

此波之水與彼波之水□體是一. 故波雖

無盡體言卽一者三乘義耳. 若非此波卽

無彼波. 若非彼波卽無此波. 是中門. 此波

非自性故在於彼波. 彼波非自性故在於

此波. 是卽門者一乘也

古記云. 入卽之中諸家立名非一. 謂或云

中門卽門. 或云相入相卽. 或云相在相是.

或云相資相攝. 或云互相依持力無力義.

互相形奪體無體義. 又古人云. 中門如燈

光相入. 故但諸燈用相入耳. 卽門如波水

相收. 故波體水體無一相卽耳

一微塵中(至)亦如是. 法記云. 微塵者. 初敎云.

極微塵. 熟敎云. 空□塵. 一乘云. 總相塵. 此

總相塵者. 須小卽小. 須大卽大. 故塵中頓現

十方也. 問下敎有方分之塵者與一乘塵何

別. 答一乘塵須方分卽有方分. 須無方分卽

無方分. 隨須自在故別也. 問無方分之塵非

更碎耶. 答亦須碎盡. 何者. 若其情謂所計之

無方分則要須用六相分析也

中	欄

眞記云. 一微塵中含十方者. 攝十方界成一

塵故云含十方耶. 攬十方界成一塵已新新

更含十方耶. 答二義俱得. 問成一塵時攝十

方盡更無有餘. 何得新新含耶. 答是須處須

故. 成一塵時. 須十方盡須新新含時. 亦不□

後後起也

大記云. 一微塵者. 佛刹塵數劫中勤修所鍊

故. 方能含受十方世界無□自在. 此是事法

最細之初位. 眞定德云. 事融現理門者. 約塵

含十方之道理云耳. 非謂一塵泯融同理也

道身章云. 相和尙曰. 一微塵中含十方世

界者. 同是無住故爾. 元師問云. 微塵無住

小. 十方世界無住大耶. 答一量也. 問若爾

何言塵小十方世界大耶. 答微塵與十方

世界各無自性唯無住耳. 所言塵小世界

大者. 是須處須耳. 非是小故云小大故云

大. 所謂不知塵小世界大機中令知塵小

世界大故. 且說塵小世界大耳. 非是一向

塵小自性世界大自性矣. 亦得云塵大世

界小. 道理齊一無住實相也

古記云. 有彌碎彌小之塵. 有彌碎彌大之

塵. 有彌碎如本之塵也. 俱舍頌曰. 極微微

金水. [&FFFF]#羊牛[&FFFF]#塵. □□麥指節. 後 後增七

倍(已上)[&FFFF]#塵堵. 遊於□[&FFFF]#日光之塵人眼

所見也. 折此至七分之一分者天眼所見

也. 此上二塵□[&FFFF]#塵也. 析此天眼所見至

七分之一分者鐵塵. 初果所見. 析此至七

之一銅塵. 第二果所見. 析此至七之一銀

塵. 第三果所見. 析此至七之一金塵. 第四

下	欄

果所見析此至七之一水塵. 大獨覺所見.

析此至七之一微塵. 三十四念斷結得菩

提之佛所見. 解云. 此上□是遍計分所攝.

析此至七之一極微塵. 初敎菩薩所見. 析

此至七之一似塵. 自受用佛所見. 解云. 此

上依他分所攝. 析此至七之一法塵. 終敎

佛所見. 析此至七之一空塵. 頓敎佛所見.

解云. 終敎以後圓成分所攝. 此中色心二

法皆是眞如所成也. 此終敎法塵者意識

所緣也初敎亦說意識所緣. 然終敎中立

一意識. 故約第一義一心眼所見爲法塵

也. 析此至七之一總相塵. 普賢眼所見. 此

普眼所見之塵則三乘五眼終不能得見

也. 故此經中欲示不共別敎之義. 約微塵

虛空爲初位也. 問此一乘之塵與三乘理

何別. 答約三乘云則是理也. 約普眼所見

則是最細事法也. 此上所說初雖引俱舍.

實非彼論義. 此是林德授融秀之義. 約觀

心體聖敎而說也

又記云. 七微者. □遊塵. 羊毛塵. [&FFFF]#毛塵.

牛毛塵. 金塵. 水塵. 極微塵也. 解云. □遊

塵者. 遊於□[&FFFF]#日光也. 半毛塵者. 析□遊

塵爲七分故. 唯止羊毛末也. [&FFFF]#毛塵者. 析

羊毛塵爲七故. 不止羊毛唯止[&FFFF]#毛末也.

牛毛塵者. 析[&FFFF]#毛塵爲七故. 唯止牛腹下

毛末也. 析此爲七者透金而出金不□也.

析此爲七者透過於水水不能潤也. 析此

爲七者是極微也. 此一一塵皆生子故名七

母塵也此極微塵於初數中三無數劫分而

經數: 一八八七

經名: 法界圖記叢髓錄卷上之一

頁數: 七二五

上	欄

析之. 約此初敎之塵. 於終敎中不可計劫

分而析之. 至一乘中二佛世界塵數劫中

分而析之. 至最細際方爲一乘極微塵也

無量遠劫(至)隔別成法. 記云. 無量遠劫卽一

念者. □析一髮爲十分乃至百分千分. 以其

一分置玉板上. 擧利刃斷. 約其利刃至板之

時爲一念也

眞記云. 十世者. 一云第十世也. 謂總相念故.

一云十世也. 謂總別合擧故. 問總相一世取

現在一念者. 別相之世唯是八耶. 答約現

在一念. 望現在之過未. 則前後相對而立別

相之中. 故別相之世是九非八. 不望前後統

包絶待. 則爲總相第十世也

大記云. 九世卽入成十世耶. 爲約十世更論

卽入耶. 答二義□得. 故康藏云. 然此九世迭

相卽入故成一總句. 總別合成十世也. 此十

世具足別異同時現現成緣起故得相入也.

解云. 初釋九世卽入成十世也. 後釋約十世

令相卽入也

旨歸圓通□云. 三乘中立法孤單故時隔

於法. 法旣流轉故時流轉也. 一乘中立法

圓滿故時隔於法. 法不流轉故時不流轉

也. 故纓絡經云. 佛告梵摩達王說. 汝前臥

狗是汝過去身. □我是汝未來佛(云云). 又

羅國僧智通乃相和尙十聖弟子之一也.

居大白山彌理Ｃ穴修花嚴觀. 忽一日見

大□過穴門. 及通依常禮木刻尊像盡具

誠懇. 像語通曰. 過穴之□是汝過去之身.

我卽是汝當果之佛也通聞此語卽悟三世

中	欄

一際之旨. 後詣相和尙□之. 和尙知其成

器. 遂以法界圖印授之也(已上). 則與梵摩

達王事. 雖時有正像之異處亦中邊之殊.

然其因緣亦相類也(云云). 三乘中過去唯

狗位. 現在唯人位. 未來唯佛位. 故從過去

狗至現在人. 從現在人至未來佛. 故云三

乘中立法孤單故以時隔法. 法是無常. 時

亦無常. 一乘中過去狗中具人佛. 現在人

中具狗佛. 未來佛中具狗人. 故不從過去

狗遷到現在人. 不從現在人轉至未來佛

也. 故云一乘中立法交徹故以時隔法. 法

是常住故時亦常住也. 問法雖是一. 互望

而成九世耶. 如九世別法亦別耶. 答如後

義. 謂且約吾身. 於一年中約月. 則一年十

二月故吾身亦十二也. 一月三十日故身

亦三十也. 一日十二時故身亦十二也. 一

時八刻故身亦八也. 如是一年三百六十

日一日百刻故身亦三萬六千也. 故如九

世別法亦別也. 問約五位論九世者. 昨昨

日是過去過去故唯一也. 昨日者約當體

則過去現在. 望今日則現在過去. 故具二

也. 今日者望昨日則過去未來. 約當體則

現在現在. 望明日則未來過去. 故具三也.

明日者望今日則現在未來. 約當體則未

來現在. 故具二也. 明明日是未來未來故

唯一也. 是故唯是五位互望論故成九世.

則法唯是一. 互望論故亦成九世法也. 何

故云如九世別法亦別耶. 答康藏云. 以時

與法不相離故故知爾也. 三乘中色心等

下	欄

是法. 約此法上前後遷流之義立爲時. 故

時卽假也. 是故不論此義. 一乘中以時與

法不相離故. 時亦是實也. 是故如時之別

法亦別也

道身章云. 如一夜中夢. 已過父及未生子

各三有九. 覺時見之. 但在一念心中. 非此

心中片分爲父. 片分爲我. 片分爲子. 總在

一心. 隨擧卽攝. 九人無所相知. 而非絶無

九人之別. 又非一念之外立三爲有. 立六

爲無. 有無同處一念而非有無之別(已上. )

是故但其無我報心. 全爲父全爲我全爲子

故. 如九世別法亦別也. 問現在一念簡餘

八世之別義與於九世中無偏當之總義何

故. 答儼尊者以喩示相和尙云. 如人夢見

父及祖父登上蓋屋. 子與孫子在下輸瓦.

自處中間傳次而授也. 祖父是過去. 過去

故唯一位. 父是過去現在. 現在過去故具

二位. 中間身則是過去未來現在現在未

來過去故具三位. 子是現在未來未來現

在故具二位. 孫子是未來故唯一位也. 其

在中間傳瓦之人小當體則簡餘八世. 故

現在現在也. 通夢五人則於九世中無偏

當也. 故此人上具有二義是故以總別時

隔法也

道身章云. 儼師遷神十個日前. 學徒進所

問訊. 師問大衆曰. 經中一微塵中含十方

世界與無量劫卽一念等言. 汝等作何物

看. 衆人白云. 緣起法無自性小不住小大

不住大短不住短長不住長故爾耶. 師曰.

經數: 一八八七

經名: 法界圖記叢髓錄卷上之一

頁數: 七二六

上	欄

然之然矣. 而猶生白云何謂師曰. 莫須多

Ｃ. 只言一故

初發心時(至)常共和. 法記云. 問何故九世十

世相卽之次說初發心時便成正覺之義耶.

答證分之法不可得故. 或有行人於此無分

故. 爲此人以證分之法性轉示之云. 一無自

性以一切爲性. 一塵無自性以十方爲性. 無

量劫無自性不一念爲性. 一念無自性以無

量劫爲性. 如是名爲甚深眞性也. 行人意謂.

已知眞性如何得證. 故復誨云. 要當以此眞

性爲心而發. 於是行人如是而發. 故發心卽

滿果也. 是故住涅槃時常遊生死. 遊生死時

常住涅槃. 故云生死涅槃常共和也

所詮章佛種性文云. 第三約一乘有二說.

一攝前諸敎所明種性. □皆具足主伴成

宗. 以同敎故. 攝方便故. 二據別敎種性. 甚

深因果無二. 通依及正. 盡三世間. 該收一

切. 理事解行諸法門本來滿足已成熟訖

故. 大經云. 菩薩種性甚深廣大與法界虛

空等. 此之謂也

眞記云. 初發心時便正覺者. 約同敎云. 三賢

十地中十解初發心住成滿. 佛復治地住等

成滿. 佛此無明昧之殊然寄現也. 若自別敎.

卽吾身心名正覺耳. 無寄十解位也. 生死涅

槃常共和者. 若寄位云. 寂滅涅槃之體從緣

成生死. 成生死時卽性淨涅槃之體故也. 約

一乘. 則生死涅槃非本自有在. 吾須緣. 何者.

須生死緣中卽具涅槃. 須涅槃緣中卽具生

死故也. 問何者生死. 何者涅槃. 答生死卽汝

中	欄

身. 涅槃卽汝身

探玄釋經中初發心菩薩卽是佛之文云.

或云因中說果. 或云解同佛境. 或云約理

平等. 若約三乘敎亦得. 如上說. 今尋上下

文. 約一乘圓敎始終相攝圓融無□. 得始

卽得終. 窮終方原始. 一由陀羅尼門緣起

相攝故. 二由普賢菩提心遍該六位故. 卽

因是果也. 三由法性無始終故. 發心入始

卽正是終故. 是故上文云. 初發心時便成

正覺. 具足惠身不由他悟也

妙理圓成觀云. 今辨此義略分四別. 一唯

因門. 從無始時盡未來際. □是菩薩修萬

行故. 或純或雜無有休息. 何以故. 於一一

行無究竟故. 衆生界不可盡故. 經云. 我常

於十方國土中行菩薩行. 謂虛空不可盡

衆生不可盡故無成也. 如文殊爲諸佛師.

摩耶爲諸佛母. 此□住因門攝化也. 二唯

果門. 盡前後際□是佛故. 何以故. 德相全

眞不墮時數無盡極故. 三亦因亦果門. 謂

有發心及成正覺於一切時念念發心念成

成佛故. 罪因非果門. 謂無心可發. 無佛

可成故. 眞法界中無二性故

道身章云. 問三世間爲佛身心者. 佛身大

寬故衆生等在佛身心耶. 衆生業果卽是

佛耶. 答二義共得. 舍那品云. 佛一毛孔中

無量衆生住. 各自受苦樂而不知去來等.

又亦得衆生業果等卽正是佛. 問衆生業

果卽是佛者. 從古卽佛. 何言初發心時方

成佛耶. 答從古是佛. 而發心時方知是佛

下	欄

耳. 如夢走馳. 自夢卽寂. 而悟朝方知走卽

臥耳

大記云. 初發心時等者. 二十二位之中隨何

一位起善惡心. 爲初發心卽是便正覺也. 問

以起善心爲發心正覺者可也. 何以起惡心

爲初發心亦正覺耶. 答約無住別敎. 則二十

二位皆是無住之位故. 始起惡心之時乃至

攝於後際佛果故也. 問若爾無住別敎中亦

有如是發心正覺之義耶. 答隨於何位起善

惡心便正覺者. 非謂先迷後覺. 但本來覺故

云正覺耳. 生死涅槃等者. 二十二位中三途

五乘等所有分段變易. 及圓敎中分段變易.

合取爲生死邊. 其中所有二四涅槃及十涅

槃. 合取爲涅槃邊. 此二互不相知一無分別

故. 云常共和也

問然財生死非所厭. 何故至相云六道因果

依厭心脫耶. 答望二乘等諸有情故作是說

耳. 若約普賢門云. 皆實自德更無異事也. 問

若爾三途之因十惡等業爲所修耶. 答約實

則爾. 是故滿足王知識事等是實法門也. 問

若爾者. 何故云如幻法門等耶. 答但隨三乘

相如是云耳. 又言罪福者. 約我人實執位云

耳. 若離此執. 一切罪福如幻如空. 如是法中

有何罪福. 故云幻也

觀師釋滿足王法門云. 此敎所說一切皆

實. 何以言化. 答自力攝生一切皆實. 逆行

苦事須云權化得. 此中意化亦是實. 實體

遍故. 實亦化故也

道身云. 一乘緣者. 隨擧一法總攝餘法無

經數: 一八八七

經名: 法界圖記叢髓錄卷上之一

頁數: 七二七

上	欄

餘. 爲此一法之緣耳. 四緣等諸緣之實皆

消於一乘. 問若以此門亦得云. 作十惡生

天. 修十善墮獄. 答至得此意得云. 此義末

得. 此意非粗. 所傳儼師□Ｃ了. 問淺深方

須. 答義云云. 問一乘殺彼生時. 能殺亦死

亦有罪耶. 答解行以上自在位中逆順□

修. 見聞以下劣凡夫者不能見機. 漫殺物

命於物無益亦自墮獄. 如彼鼠子效師子

跳在火坑等(云云). 問三世間皆是佛者. 章

木取用則害佛身得罪耶. 答以佛言雖皆

是佛. 以衆生云都非是佛. 斷有何罪(云云).

衆生與草木是須處所須雖同我. 內衆生

者殺而有罪之所須也. 草木者斷取無罪

之所須矣

理事冥然(至)大人境. 法記云. 此中理事者. 生

死無性以涅槃爲性. 涅槃無性以生死爲性.

則生死涅槃之無性爲理. 無性之生死涅槃

爲事. 故古人云. 緣起無性無性緣起也. 緣起

無性是理. 無性緣起是事也. 理亦眞性之理.

事亦眞性之事. 故云冥然無分別此是十佛

普賢境也

眞記云. 理事冥然等者. 總明上意. 上來所現

雖有多法. 而不出理事故也. 十佛普賢境者.

問緣起分唯普賢境. 何云十佛耶. 答佛外向

心與普賢心冥合不分故. 正取普賢而不分.

義中幷擧十佛耳

大記云. 理事冥然等者. 通結證敎二分大意

耶. 唯敎分耶. 答一云通結也. 謂下句云十佛

普賢大人境故. 一云唯結敎分. 謂證分結云

中	欄

證智所知非餘境故. 問初意中何理何事耶.

答證分理. 緣起分事也. 則證敎無分別也. 故

下文云. 證敎兩法舊來中道一無分別也. 又

約證分以佛證心爲理. 所現三世間注爲事.

又緣起分中無住本法爲理. 二十二位爲事.

是故證分理事無分別者十佛大人境. 敎分

理事無分別者普賢大人境也. 此意則證分

唯是十佛之境. 敎分之中不言十佛也. 謂內

向則十佛. 外向則普賢故. 今通結內外之時

如是言耳. 後意則問. 旣云十佛大人境也. 何

云唯結敎分耶. 答緣起分中亦有十佛. 以此

敎分亦是十佛外向門故也. 此約佛與普賢

相續各別之義

簡義章云. 八尺柱相爲事. 柱之無生爲理

者. 三乘之義. 若一乘中卽此八尺柱相爲

理. 柱之無生爲事. 又理平等則事亦平等.

事差別則理亦差別也. 若體解大道則自

事以外何處得理. 故至相云. 沖宗不遺於

玄想. 圓道莫簡於始門. 蓋在此矣. 三乘說

平等一心. 一乘說種種心. 則亦得言三乘

理平等一乘理差別. 問只其名異. 所詮則

應無別耶. 答須理卽理. 須事卽事. 所須緣

別理事有殊. 然以一柱隨須立. 故全體無

二. 問理事平等差別四句云何. 答立在同

敎應作四句. 此別敎中不作四句. 以法深

言淺故. 但一柱言下須理卽理. 須事卽事.

平等差別隨須皆得. 是故須而卽圓. Ｃ而

卽是無側無陰. 據而中道. 約而滿宗. 非前

非後. 一乘幽致厥爾. 請虛襟而取焉

下	欄

能人海印(至)得利益. 法記云. 海印中眞自利

利他. 謂攝入三世界法是自利. 現現三世間

法是利他. 然一乘中無利他也. 何者. 所化衆

生是自內證五海之中衆生故. 應機而起能

被之. 敎從自海印定中所起故也. 繁出如意

者. 從海印定所起之敎爲如意也. 此有二義.

一稱於佛意故. 二稱於衆生之意故. 名爲如

意. 比如輪王所有如意. 在王藏內不雨衆寶.

若轉輪王以此如意出置幢上. 爲貧窮人請

雨. 衆寶隨其所須雨種種物. 無不如意. 然此

物等本不在於如意珠內及輪王身. 而虛空

中但以衆生之感及王勢力. 此如意珠雨寶

無盡也. 如是以佛誓願及衆生感. 海印之敎

應衆生也. 在藏內時喩佛內證. 出置幢上雨

寶之時喩佛外化也. [&FFFF]#思議者. 從不思議內

證而起. 應不可說. 衆生數起故也. 雨寶益生

滿虛空者. 虛空無邊故世界無邊世界無邊

故衆生無邊. 於此無邊衆生. 如是之敎無所

不被故也. 衆生隨器得利益者. 此如意敎於

三乘五乘無量乘等一切衆生中各各稱根令

得利益故也. 問若爾於此花嚴得三乘別果

耶. 答無也. 謂此大經中具無量乘故. 乃於此

經所具無量乘中. 大品經等得別果耳

眞記云. 海印三昧者. 自證離言. 何故利他之

初明耶. 答表利他緣起無別自體. 但依十佛

內證海印所起故也. 若不爾者. 道有私隱故.

繁出等者. 於念念中起如意敎盡未來際無

休息故. 又但一念全攝法界無側故也. 是故

云不思議也雨寶者. 約敎云寶也. 又是衆生

經數: 一八八七

經名: 法界圖記叢髓錄卷上之一

頁數: 七二八

上	欄

受用種種寶物也. 滿虛空者. 衆生蒙不思議

敎. 則知其不動凡心與法性虛空只是一物

本自圓滿故也. 隨器得利者. 山王普機得總

相敎. 差別小機得差別敎. 各自成益故也. 大

記云. 海印者. 通證敎二分故明於敎分耳. 又

此四句是第四重海印故也. 問第四重海印

是定內故利他相隱. 何故以配利他耶. 答第

四重內具同別二敎故. 若直約一道朱印而

論. 卽無差別故是別敎. 若約屈曲而言. 是差

別故卽同敎中逐機之義也. 是故逐機屈曲

之朱印故云如意敎也. 是故前云依理據敎

者. 約第三重則無住理無住敎也. 約第四重

則無住理如意敎也. 約此第四重四句更以

五重海印分配. 則初二句如次配初二海印.

次十句第三海印. 次一句後二海印也. 謂下

文釋此海印云. 究竟淸淨湛然明白三種世

間於中現現等故. 和尙之意此中海印非唯

一向當第四重. 是以此中更分配也. 初句影

離海印. 次句影現海印. 故云繁出如意等. 次

句第三重. 能化之佛雨十普法之寶. 益普賢

機也. 後句於第四重. 如意敎之朱印稱機屈

曲. 故云衆生隨器也. 於第五重. 起言說法令

機信解行證. 故云得利益也. 然以第四重正

義釋者. 能人者能化佛也. 海印者淨藏定也.

繁出如意者如意敎之朱印應機現現也. 雨

寶益生滿虛空者. 雨十普法於正爲中全全

而應. 謂一道朱印圓滿現現也. 衆生隨器得

利益者. 於兼轉引遠爲之中分分而應. 謂隨

彼機宜各令得益. 如大角則大曲. 小角則小

中	欄

曲. 隨字而屈曲也

觀釋中釋經猶如明淨鏡隨其面像現內外

無所有業性亦如是之文云. 鏡有三種. 謂

如來藏鏡. 錠光ＣＣ鏡. 海印鏡也. 如來藏

鏡與所現像是一體故不可分也. 若取去

像鏡亦隨破. 是故吾身卽如來藏. 不可別

取故. 若知業果是如來藏鏡中之像. 則六

道因果卽不生也. 然若得鏡時所現之像

如水泯也. 以熟敎之中本末無二. 如水與

波無別. 然而波是能依. 水是所依故. 得

水之時波息水現故也. 海印鏡中所現像

者. 吾深尺身具三世間無別住處. 故云無

住. 卽此無住亦云不動. 旣不動無側之吾

身故. 從何處轉何處耶. 此所現像正卽鏡

體故. 得鏡之時像不泯也

心輪□云. 問始成正覺佛心何故名海印

耶. 答以一海字印三世間離分別三合爲

一. 佛明白之心名曰海印. 於中無普賢文

殊等九會助化亦無九會處所. 故經偈云.

一切諸如來無有說佛法也. 欲向機緣起

自所證之法(云云)故經偈云. 隨其所應化而

爲演說法. 然說法有五. 佛說. 菩薩說. 刹

說. 衆生說. 三世一切說

是故行者(至)得資糧. 法記云. 行者則凡諸信

向普法之人也. 本際則內證海印也. □息妄

想必不得者. 以二我執爲妄想也. 如上內證

海印之際無我之人乃能得至. 若存我則必

不得至故也. 如海邊井有海水故不得令渴.

如是意識人法二我由彼末那及黎耶海藏而

下	欄

還起. 何者. 黎耶本識是我之根. 其末那識是

我之莖. 六及前五皆是二我出入之門故也.

比如有人欲上須彌. 乾八海竟依陸而行得

上須彌. 如是行者若欲返本. 漸息八識妄想

海已而得至者. 三乘義也. 一乘之中若履初

海卽履諸海踐須彌頂. 故不移一步得還本

際也. 無緣善巧等者. 問何故息妄想次有此

句耶. 答欲還本際要息妄想. 欲息妄想. 要須

無緣故也. 問無緣者何. 答五識緣於五塵境

時. 意識同緣. 其未那則向內執我. 黎耶本識

緣三類境. 是以不能捉如意也. 以無緣故得

聖者意名爲善捉如意也. 歸家者. 歸法性家

也. 得資糧者. 行者加行方便也

眞記云. 息妄想者. 約寄位云. 初智心斷不可

得斷. 以中後智心斷亦爾. 故論云. 非初非中

後. 然以不可得斷而爲斷故. 斷義得成. 故論

云. 前中後取也. 若直約一乘則擧其障體量

等法界擧智亦爾. 故至相云. 如緣起性如是

斷也. 若以別障之智欲斷別智之障者. 以不

息妄想故必不得也. 持戒亦爾. 若別取善以

爲能防. 取其不善以爲所防. 如是持者猶名

破戒人也. 無緣善巧等者無分別也. 如意者

敎也. 歸家者還眞源也. 資糧者二千道品等

也

觀釋云. 小乘中戒有受有捨. 大乘中戒有

受無捨. 一乘中戒無受無捨. 謂熟敎中敎

其背本逐末之人知自本覺如來藏故. 有

其所受. 得本覺已□自覺故. 無所捨也. 一

乘之戒本無受捨離能所防. 以第二地佛

經數: 一八八七

經名: 法界圖記叢髓錄卷上之一

頁數: 七二九

上	欄

□□爲一乘戒. 而一乘中無諸凡小及與

菩薩. 唯有滿足之佛故也. 於十善中初三

是名號品身業所行. 次四是四諦品口業

所行. 次三是光明覺品意業所行. 如是三

業示現法界一切諸法皆是佛之三業. 今

此吾身是佛十善之所感得. 是故本無迷

時更無受法. 竟三世際□自不動亦無捨

法. 身外無境. 境外無身. 離能所防

大記云. 問前第四重內得益之機如何見耶.

答普賢有二義. 若約八會助化之義不云機

也. 於第三重方爲機也. 若約第四重. 則威光

善則皆是淨藏定中得益之機也. 但是定內

所得之益於定外說示耳. 約是義故云得利

益也. 於此第五重內以所流所目之機方爲

所化也. 問若威光善財正是定內得益之機.

則唯初後二會是定內耶. 答若約第四重. 則

八會之法皆是定內. 然且擧威光普財云耳.

謂法界品抄云. 一乘心知識唯是定內. 故知

以定內事示之耳. 問何故第三重內不以威

光善財等爲機耶. 答彼第三重則是不共別

敎故. 但以普賢方爲機也. 於第四重具同別

敎故. 以威光善財而爲機也. 故法界品抄云.

若依三乘科文者有五相等. 是以見聞解行

等三生依三乘位現一乘耳. 此三生位於第

四重內無淺深. 於第五重有淺深也. 言行

者者. 約第五重則所流所目機也. 若第四重

則威光善財也. 然約實則□諸體口□嚴之

人皆是此中行者. 而威光善財修行口□故

偏擧□此行者等知自身心舍那體. 故云還

中	欄

本際也. 問於第四重內以何爲本際耶. 答

威光善財所得花藏世界果及塵數法門等是

也. 言妄想者通所流所目等也. 謂下敎之人

守自敎跡執爲究竟故. 約此迷執總爲妄想.

若斷此執要須用六相刃也. 且熟敎中於三

祇劫覺四相夢計有眞如. 謂爲究竟. 守跡而

住故. 以六相中異相印印之. 則其所斷竟前

二十夢各位不動而歷然差別也. 是故若入

一乘要息三乘. 謂斷妄想之心若不息. 其謂

斷妄想之妄想. 則以不息妄想故必不得入

也. 然則斷妄想之心斷除不起. 是名此中息

妄想也. 又云. 所謂妄想者. 凡自身心之外希

佛心法之心總爲妄想也. 一云. 以別敎義釋

此文者. 應云不息妄想. 若息妄想必不得故

也. 然而下句旣云隨分得資糧故. 約同敎釋

者宜也. 以此是其因緣觀故. 問下文釋行者

云. 行者者見聞一乘普法已去. 乃至此約別

敎一乘說也. 何故此云同敎耶. 答此約所目

別敎云耳. 非是不共先住別敎. 所云見聞一

乘普法者. 立在第五重海印. 約定外見聞云

耳. 言善巧捉如意等者. 比如盲人由其盲故

迷自寶所. 長年貧困遠乞他鄕. 有具眼人心

生哀憫. 爲持一索繫彼寶所. 以其一末授盲

人手而指誨云. 汝若不失尋索而行. 則返汝

寶所. 盲人聞已不失尋行得至寶所. 其寶所

中亦有靈藥. 以藥氣力眼得開明. 所有衆寶

自在取用. 行者亦爾. 智眼盲故迷自內證法

性寶所. 無始時來窮乞於他. 有大聖者起大

悲願. 垂一中一切多中一等陀羅尼索授於

下	欄

行者信心之手. 以眞性甚深之一末繫彼證

分寶所. 而敎誡云. 汝若不失勤行精進則必

直返汝法性寶宅. 行者信受得聖者意捉如

意敎. 初發心時便開十眼. 不動一步直入內

證法性寶所. 受用無盡自家珍寶. 是故行人

若欲還歸法性家者. 要須善捉陀羅尼索持

而勿失爲資糧也

道身云. 問修與不修別. 何得以佛言皆覺

乎. 答佛無量劫修意非爲古無新得. 亦非

有所斷煩惱故欲斷. 知煩惱本無所斷名

爲斷耳. 又法之實者三世間照□爲一大

緣起. 舊來如是無量劫修證得法者. 豈但

我覺簡除他人及與不石乎. 若爾是增減

邊大邪見非正道. 又道身云. 有文云. 一

斷一切斷. 有文云實無所斷. 彼是則此非.

此是則彼非. 云何會通. 答以德言之. 從始

無障. 以惑望之. 覆無盡德. 若實無所斷者.

何故迷人未得. 若有所斷者. 所斷者何. 文

云. 非初非中後. 前中後取故. 三時之中不

得斷相. 而覺以去三時無障. 道理不在斷

不斷中. 隨機言斷. 又無所斷. 欲爲機者. 尋

敎證入. 斷與無斷無□實相如是設耳. 相

和尙曰. 惑者但用無體智具體用. 問無體

何得有用. 答體是無住實相. 迷用爲惑迷

用息耳. 無體可斷. 問一斷一切斷者. 旣無

體. 約何爲一及一切耶. 答可約所障法門

故. 云一與一切. 以障一卽一切法門故

古記云. 大海非是毒藥所壞. 大空非是利

劍所傷. 緣起三毒亘三際. 直得無分別耳.

經數: 一八八七

經名: 法界圖記叢髓錄卷上之一

頁數: 七三○

上	欄

非更息滅方爲斷也

以陀羅尼至名爲佛. 法記云. 陀羅尼者. 法界

法之無盡義也. 問衆多法故云無盡耶. 但約

一法亦云無盡耶. 答二義皆得. 實寶殿者. 約

證分則法性處也. 約緣起分則花藏世界離

染眞性也. 問若以陀羅尼莊嚴法性寶殿

者. 證分之處可許. 重重中卽微細等義耶. 答

以彼證分不可說故. 不說如是義耳. 然法無

遺□滿足一切故. 因陀羅等究竟之極乃證分

也. 問花藏世界離染眞性是何. 答佛外向門

是也. 花藏淨土三乘共學處故. 隨三乘機分

界離海. 若約自宗. 唯一海耳. 無三品也. 窮坐

者. 十世相應應稱法界故也. 中道者. 以三世

間爲自身心. 無有一物非身心者故也. 舊來

者. 上證分中本來寂也. 不動者. 上證分中諸

法不動也. 比如有人在床入睡.  夢中□行三

十餘驛. 覺彼方知不動在床. 此中亦爾. 從本

法性經三十句還至法性只一不動故. 云舊

來不動也. 問此義與熟敎中迷於一心流轉

六道悟復一心之義有何異乎. 答彼熟敎中

泯二十夢方歸一心. 此宗之中不動夢念卽

法性故. 無所棄捨. 無別所歸. 故□異也

眞記云. 陀羅尼者. 總持也. 實寶殿者. 世界

海也. 窮坐實際中道床者. 徹到一乘究竟眞

源也. 舊來不動名爲佛者. 問何故具縛有情

舊來成佛耶. 答如其未起修緣之時不得名

爲舊來成佛. 何者. 今日發心緣中法界諸法

方頓起故. 須智緣中煩當等□爲成智之緣

而起. 須煩惱緣中亦如是也. 是故要待今日

中	欄

發心之緣無側起時方舊來成耳. 緣以前無

一法故. 不云舊來也. 若三乘則有所尊定本

故. 唯取始覺卽同本覺之義論也. 一乘不爾.

無所尊定本本末不定故. 隨須皆得一

大記云. 實寶殿者. 或云國土海. 或云性起果

與三德差別果也. 然三德非究竟故. 正是性

起果也. 窮坐實際中道床者. 因位學窮至於

果位故也. 舊來不動名爲佛者. 初起法字終

至佛字. 初起終至是一處故也. 是以和尙所

云行行本處至至發處蓋此意也

古記云. 一乘之中舊來成佛有二義也. 一

不修衆生已成佛義. 二已成諸佛本不修

義. 若須六相可得此旨. 謂佛爲總相. 衆生

爲別相. 一切衆生是佛義齊. 以爲同相. 一

切衆生各不相. 是以爲異相. 一切衆生緣

起究竟正卽是佛. 以爲成相. 一切衆生各

住自位舊來不動以爲壞相也

大記云. 此印大意以其白紙表器世間. 謂如

白紙本不染色. 點墨卽黑點朱卽赤. 器界亦

爾. 不局淨穢. 衆生處則染穢. 賢聖處則淸

淨. 故以其黑字表衆生世間. 謂如黑字一等

皆黑箇箇不同. 衆生亦爾. 煩惱無明皆自暗

覆種種差別. 故以其朱□表智正覺世間. 謂

如朱□一道不斷始終連環貫諸字中光色分

明. 佛智亦爾. 平等廣大遍衆生心. 十世相應

圓明照□故. 是故此印具三世間. 若約觀釋

卽有四義. 一若取白紙則黑字朱□皆去. 故

字與朱□不離於紙. 如是若離器界無佛衆

生. 故於器中具生及佛也. 是故經云. 於一微

下	欄

塵中現有三惡道人天阿修羅各各受業報.

於一微塵中各示那由他無數億諸佛於中而

說法 一塵中有塵數刹. 二刹有難思佛. 一

一佛處衆會中我見□演菩提行. 又云. 一微

塵中普現三世一切佛佛事. 二約黑字亦爾.

故於生中具器及佛也. 是故經云. 於一毛孔

中普見十方刹. 彼刹妙莊嚴諸佛菩薩會. 一

一毛孔中億刹不思議種種相莊嚴. 未曾有

迫隘. 一切刹土及諸佛在我身內無所□. 我

於一切毛孔中現佛境界諦觀察. 又云. 菩薩

知自心念念常有佛成正覺. 乃至云. 如自心

一切衆生心亦復如是. 悉有如來成等正覺.

三約朱□亦爾. 故於佛中具器及生也. 是故

經云. 三世一切劫佛刹及諸法諸根心心法一

切虛妄法. 於一佛身中此法皆悉現. 普盡十

方諸刹海所有一切衆生海. 佛智平等如虛

空悉能現現毛孔中. 又云. 一切諸佛於一念

中悉能示現無量世界無量無數淸淨衆生.

四白紙黑字朱□皆全相收不可別取. 而三

物各異. 如是三種世間融通相攝混爲一團

而爲門各別歷然不動也. 故此一印若以器

門觀則是器海印. 是故經云. 花藏世界所有

塵. 一一塵中見法界. 普光現佛如雲集. 此是

如來刹自在. 以衆生門取則是衆生海印. 以

佛門取則是佛海印. 是故疏云. 衆生心中佛

爲佛心內衆生說法. 佛心內衆生聽衆生心

中佛說法也. 問若爾何但局云能人海印耶.

答約實如是非局於佛. 且從妄盡心澄之義.

假名能人海印耳